stanford-oval/wikipedia huggingface dataset:
יואב דותן (משפטן)
עמדותיו

דותן תומך בצמצום מעורבותו של בג"ץ בסוגיות פוליטיות ומתנגד להרחבת שימוש שעושה בג"ץ בעילת הסבירות לשם פסילת החלטות מנהליות. הוא מתנגד להלכת דרעי-פנחסי, שעליה כתב: "התוצאה הבלתי נמנעת של 'הלכת דרעי' היא שהמסלול החקירתי והפלילי נהפך לדרך המלך לחיסול מתחרים ומתנגדים במערכת הציבורית והפוליטית".
למרות התנגדותו להרחבת השימוש בעילת סבירות, דותן מתנגד לביטולה לחלוטין. ב-4 ביולי 2023, בדיון בוועדת החוקה, חוק ומשפט בהצעת חוק לביטול עילת הסבירות, אמר דותן: "ביקרתי את דוקטרינת הסבירות ולא התנגדתי שתעשה חשיבה מחדש אבל הצעת החוק הנוכחית היא לשפוך את התינוק עם מי האמבט." דותן גם נאם בהפגנה נגד הרפורמות במערכת המשפט שיזמה ממשלת ישראל ה-37 ואמר בנאומו: ”אני בדרך כלל נחשב לאחד המבקרים החריפים של מערכת המשפט בישראל – גם מי שמתנגד לאקטיביזם שיפוטי צריך לצאת עכשיו לרחובות. כל מי שחרד לקיומה של הדמוקרטיה הישראלית חייב לצאת לרחובות עד שהדבר הזה ייעצר. חשוב להגן על מערכת המשפט מול הגל המסוכן של אנשים שבאים להחריב את הישראליות כמו שאנחנו מכירים אותה”.
ספריו

הנחיות מנהליות, הוצאת מכון סאקר באוניברסיטה העברית בירושלים ונבו הוצאה לאור, 1996
אקטיביזם שיפוטי: בעד ונגד - מקומו של בג"ץ בחברה הישראלית, עם רות גביזון ומרדכי קרמניצר, הוצאת מאגנס והוצאת ידיעות ספרים, 2000
Lawyering for the Rule of Law: Government Lawyers and the Rise of Judicial Power in Israel, הוצאת אוניברסיטת קיימברידג', 2013
ביקורת שיפוטית על שיקול דעת מינהלי (שני כרכים), הוצאת מכון סאקר באוניברסיטה העברית בירושלים ונבו הוצאה לאור, 2022-2023
חיים אישיים

דותן נשוי ולו שלושה ילדים. מתגורר במודיעין-מכבים-רעות.
הערות שוליים

↑  פרס חשין, באתר הפקולטה למשפטים, האוניברסיטה העברית בירושלים
↑  פרס גורני למשפט ציבורי, באתר העמותה למשפט ציבורי בישראל
↑   יואב דותן, נפלאות הסבירות, באתר הארץ, 19 ביוני 2019
↑   יואב דותן, הלכת דרעי הפכה כלי לחיסול פוליטי, באתר הארץ, 3 במאי 2020
↑  אלכסנדרה לוקש, ניר כהן, הפרופ' הבולט שמתנגד לאקטיביזם שיפוטי - נגד החקיקה הנוכחית: "מחסלים את הביקורת על החלטות שרים", באתר ynet, 5 ביולי 2023
↑  החוק לביטול עילת הסבירות אושר לקריאה ראשונה בוועדת החוקה, לפיד וגנץ: "דריסה של הדמוקרטיה", באתר דבר העובדים בארץ ישראל, 4 ביולי 2023.
↑  ענבר טויזר, ‏הפגנת הסטודנטים נגד הרפורמה המשפטית: 4 תלמידי בצלאל נעצרו, באתר ‏מאקו‏, 16 בינואר 2023.
| --- | --- |
בקרת זהויות :  NLI: 987007281795905171  GND: 1047846926  ISNI: 0000 0000 6694 9412  ORCID: 0000-0003-0085-3815  SUDOC: 178608645  VIAF: 58368620   WorldCat (עם VIAF): 58368620
יחסי אוזבקיסטן–קנדה

| יחסי אוזבקיסטן–קנדה |
| --- | --- |
אוזבקיסטן: קנדה


אוזבקיסטן: קנדה
שטח (בקילומטר רבוע)
447,400: 9,984,670
אוכלוסייה
36,534,946: 39,838,945
תמ"ג (במיליוני דולרים)
90,889: 2,140,086
תמ"ג לנפש (בדולרים)
2,488: 53,718
משטר
רפובליקה נשיאותית: מונרכיה חוקתית פדרלית   ודמוקרטיה פרלמנטרית

יחסי אוזבקיסטן–קנדה הם היחסים הדיפלומטיים שבין אוזבקיסטן וקנדה.
יחסים כלכליים

יחסי המסחר והכלכלה בין שתי המדינות הולכים וגוברים מאז 1996. בשנת 1998 ייצוא אוזבקיסטן לקנדה כלל שירותים, מתכות ברזליות ומוצריהם. אוזבקיסטן רכשה קנדה ציוד חשמלי, פלסטיק, זכוכית, מוצרי דפוס, מוצרי חלב, בשר ודגים. בסוף שנת 1999 מחזור המסחר בין שתי המדינות הסתכם ב-15.68 מיליון דולר. היצוא מאוזבקיסטן לקנדה גדל מאוד, עם עודף של 6.77 מיליון דולר. ב-17 ביוני 1999 ממשלות שתי המדינות חתמו על האמנה למניעת מיסוי כפול ומניעת התחמקות פיסקלית ביחס למס על הכנסה והון.
הבנק הלאומי לפעילות כלכלית זרה של הרפובליקה של אוזבקיסטן יצר קשרים עם מספר מוסדות פיננסיים קנדיים. שתי המדינות ביססו שיתוף פעולה בתחומי החינוך, המדע והטכנולוגיה, כולל חילופי סטודנטים, סטודנטים לתארים מתקדמים, מורים ומומחים. בתחילת שנות האלפיים נרשמו באוזבקיסטן 13 חברות עם משקיעים קנדיים.
יחסי אוזבקיסטן–צ'ילה

| יחסי אוזבקיסטן–צ'ילה |
| --- | --- |
אוזבקיסטן: צ'ילה


אוזבקיסטן: צ'ילה
שטח (בקילומטר רבוע)
447,400: 756,102
אוכלוסייה
36,534,946: 19,788,712
תמ"ג (במיליוני דולרים)
90,889: 335,533
תמ"ג לנפש (בדולרים)
2,488: 16,956
משטר
רפובליקה נשיאותית: רפובליקה דמוקרטית

יחסי אוזבקיסטן–צ'ילה הם היחסים הדיפלומטיים הרשמיים שבין רפובליקת אוזבקיסטן לבין הרפובליקה של צ'ילה.
היסטוריה

היחסים הדיפלומטיים הרשמיים שבין רפובליקת אוזבקיסטן לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין אוזבקיסטן לצ'ילה כוננו באופן רשמי ב-15 בספטמבר 1994.
אזרחי צ'ילה שרוצים להיכנס, לבקר ולשהות באוזבקיסטן אינם נדרשים להנפיק אשרת כניסה על מנת לעשות כן למשך שלושים ימים. לעומת זאת, אזרחי אוזבקיסטן שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.
נציגויות דיפלומטיות

צ'ילה אינה מיוצגת באוזבקיסטן, הן בדרג השגרירות והן בדרג הקונסולרי. צ'ילה האמינה את שגרירותה שבמוסקבה, בירת רוסיה הסמוכה, על אוזבקיסטן.
אוזבקיסטן אינה מיוצגת בצ'ילה, הן בדרג השגרירות והן בדרג הקונסולרי.
יואב גרא

| --- | --- |

יואב גרא
 לידה:  1958 (בן 66 בערך) ארצות הברית ארצות הברית 
 מוקד פעילות:  ישראל 
 שפה מועדפת:  עברית 
 שיתופי פעולה בולטים:  שלום חנוך, שלמה ארצי, דני סנדרסון, אריאל זילבר, דייוויד ברוזה, עופרה חזה, חוה אלברשטיין, בועז שרעבי, מאיר אריאל
 בת זוג:  שירה גרא
 פרופיל ב-IMDb
 
יואב גרא (נולד ב-1958) הוא מומחה לעיצוב והנדסת קול מוותיקי אנשי הסאונד בישראל; המייסד של "מכללת סאונד יואב גרא" .
ביוגרפיה

יואב גרא נולד בארצות הברית בשנת 1958, בן לצבי גרא, צייר, פסל ובמאי ולאלידע גרא, כוריאוגרפית ובמאית קולנוע. עלה לארץ עם משפחתו בשנת 1963. בגיל 13 הקים עם חברו מבית הספר, ג'ון אורלי, אולפן הקלטות וחברה להגברת מוזיקה. באולפן הקליטו להקות שכונתיות ומוזיקה להצגות, וחברת ההגברות סיפקה שרותי מוזיקה לאירועים. בחופשות בית הספר, עבד באולפני "אשל" בתל אביב.
משנת 1973, בגיל 15, החל לעסוק גם בייעוץ מוזיקלי לסרטים ועבד בהפקות סרטי תדמית ובסדרות טלוויזיה של הטלוויזיה הלימודית.
בשנת 1976 לפני שירותו הצבאי יצא ללוס אנג'לס, קליפורניה, עם חברו יאיר ניצני, ללמוד ולעבוד באולפני T.T.G, אצל מהנדס הקול האמריקאי/ישראלי אמי הדני. באולפנים אלה הוקלטו, בין היתר, "הדלתות" ו"ג'ימי הנדריקס". שם התמחה גרא בעיקר בהקלטות מוזיקה לסרטים. בין הפסקולים שהוקלטו שם "העוקץ", "רוקי", "ספינת האהבה".
כששב ארצה בשנת 1977 החל לעבוד ב"אולפני טריטון" כמקליט ובונה שולחנות בקרה תחת פיקוחו והדרכתו של טומי פרידמן.
את שירותו הצבאי שהחל ב־1978 עשה גרא כטכנאי קול בגלי צה"ל, ובתקופה זו החל לעסוק גם בהגברת קול במופעים של שלום חנוך, שם טוב-לוי ובנזין. בהמשך הקים יחד עם שותפים חברת להגברת קול. במהלך שירותו בגלי צה"ל הכיר את חברי להקת תיסלם ושימש באופן קבוע כטכנאי הקול ואיש הסאונד של הלהקה, בהופעות חיות ובהקלטות אלבומיה.
בשנת 1981 עם סיום השרות הצבאי חזר לעבוד גם באולפני טריטון, בין השאר הפיק והקליט באותה שנה את האלבום "התעוררות" של שם טוב-לוי. החל משנת 1982 הפך לאיש סאונד עצמאי ועבד כטכנאי קול, עורך ומפיק מוזיקלי. השתתף בהקלטות אלבומיהם של אמנים רבים בישראל בהם: שלום חנוך, שלמה ארצי, תיסלם, כוורת, אריאל זילבר, דני סנדרסון, דויד ברוזה, חוה אלברשטיין, מיקי גבריאלוב, אסתר שמיר, שם טוב לוי, עפרה חזה, מאיר אריאל, מאיר בנאי, דני בסן, צביקה פיק, יהורם גאון, בעז שרעבי, דפנה ארמוני ועוד.
ב־1986, עם המעבר מהקלטות אנלוגיות לדיגיטליות, הפך יואב למומחה המאסטרינג היחיד בארץ, כשאת שלב יצור המאסטר לתקליט ביצע באולפני אבי רוד בלונדון. זאת עד לפתיחת חדר המסטרינג של בן ברנפלד בישראל.
בתחילת שנות ה-90, טרם עידן האינטרנט, הקים גרא, יחד עם בן בלום, חברה לפיתוח מערכות אינטראקטיביות שנועדו לשרת ספינות טיולים, מלונות ומטוסים. בהמשך הצטרפו לפרויקט גם חברת "ח.מר תעשיות" וחברת תדיראן.
החברה פיתחה מערכות לרשת מלונות הולידיי אין וחברת הספנות קרניבל קרוז ליין. ב-1994 הקים את חברת "גרא יועצים" העוסקת בתכנון וייעוץ להקמת מערכות מדיה ותקשורת.
ב־1997 פיתח גרא מערכת לחסימת טלפונים סלולריים, עליה רשם פטנט בישראל.
הקמת בית הספר הראשון לסאונד בישראל

בשנת 1984 הקים את בית הספר הראשון במדינת ישראל " לעיצוב והנדסת קול "סאונד" ומאז התמסר להוראת מקצועות הסאונד עד היום והכשיר אלפי בוגרים לתעשיית הסאונד. בית הספר מכשיר אנשי מקצוע ברמה בינלאומית ומוכרת על ידי איגוד הסאונד הבינלאומי לכל מקצועות העיצוב והנדסת הקול: הקלטות אולפן, קולנוע, וידאו, מסטרינג, הפקה, רדיו, מחשבים, מוזיקה אלקטרונית ועוד. עד כה הוכשרו בבית הספר יותר מ־5,000 בוגרים, בהם בוגרים שזכו לעבוד עם אומנים מובילים מהעולם כולל "דוראן דוראן", "מובי" ובריאן אדמס.
בשנותיו הראשונות ערך בית הספר את השיעורים העיונים בחדרים שכורים ושכר שעות אולפן מהאולפנים הפעילים באותה תקופה (טריטון ודי בי)וערך קורסים בהקלטות אולפן, ובשנת 1987–1999 יואב גרא הכשיר את מישכנו הראשון של בית ספר סאונד ברח/ קצנלסון בת"א ופתח חדר לימודים עם אולפן הקלטות. לאחר מכן, בשנת 1990, עבר בית הספר לרח ריבל 4 בתל אביב. יואב גרא, ואריה המר מיסד בית הספר קמרה אובסוקורה, חלקו במבנה משותף ושטחי לימוד ופעילות. שנת 2005 הוביל גרא קבוצת משקיעים לרכישת בית הספר לקולנוע קמרה אובסקורה, לאחר שבית הספר נקלע לקשיים כלכליים ולמעשה אפשר את המשך קיומו. באותה תקופה החל את פעילותו בחברת בן אינטאקטיב והעביר את ניהול בית הספר למשך שנתיים לגילה חממי. בשנת 2000 העביר יואב את בית הספר למשכנו הקבוע בריבל 5 ובו 6 אולפנים ו-8 כיתות לימוד. נפתחו מסלולי סאונד בנוסף להקלטות ומיקסים לאולפנים גם התמחות לאולפנים ביתיים, עיצוב פסקול לסרטים, הגברות, שידור רדיו ומוזיקה אלקטרונית. בשנת 2015 העביר יואב גרא את ניהול בית הספר לידי ינאי ספרני וממשיך בפעילות כמורה מהמניין.
יואב גרא פעל במסגרת בית הספר להפיכת הנדסת קול למקצוע מוכר ומוגדר. בשיתוף משרד העבודה נפתחו בבית הספר מסלולי לימוד המקנים תעודות בקרת קול ממשלתיות, כמו כן פעל להידוק הקשרים עם איגוד מהנדסי הקול הבין לאומי AES והיה יושב ראש הסניף הישראלי שלו באותה עת. משנת 2002 החל יואב לפעול להענקת תעודות "הנדסאי קול" וכך הפך את בית הספר ליחידי בארץ המשלב את כל סוגי הלימודים והתעודות המוכרות האפשריות בישראל בתחום הסאונד.
חיים אישיים

נשוי לשירה גרא, שדרנית רדיו, מגישה ומנחת טלוויזיה ישראלית, ולהם חמישה ילדים.
דיסקוגרפיה

בין האלבומים בהם השתתף כטכנאי הקלטה ומיקס, ו/או מפיק מוזיקלי, נמנים:
אסתר שמיר - במקום הכי נמוך בתל אביב - 1981
עפרה חזה - פיתויים - 1982
דויד ברוזה - קלף - 1982
תיסלם - תיסלם 2 - 1982
מיקי גבריאלוב - "אגדת גבריאלוב" - 1983
אריאל זילבר - "אריאל זילבר" - 1983
שלמה ארצי - תרקוד - 1984
מני בגר - "הייתי בגן עדן" - 1985
עפרה חזה - אדמה - 1985
דפנה ארמוני (אלבום) - 1986
שלמה ארצי - לילה לא שקט - 1986
דני סנדרסון - חכם על קטנים - 1987
בין הסרטים להם הקליט, ערך והפיק את הפסקול נמנים:
נגוע - 1982
שוברים - 1985
הערות שוליים

↑  נעמי בן-גור, אווירה ישראלית בתצוגה, למרחב, 15 בפברואר 1971
↑  יואב קוטנר, לראות אותם היום, באתר ישראל היום, 22 במאי 2015
↑  יואב קוטנר, התעוררות, מעריב, 15 באוקטובר 1981
↑  רותי זוארץ, ‏מוסד או מותג, באתר גלובס, 19 בספטמבר 2005
↑  יואב גרא, באתר ספר הקולנוע הישראלי
| --- | --- |
בקרת זהויות :  NLI: 987007302426305171  VIAF: 297768687   WorldCat (עם VIAF): 297768687
טיפול תאי

טיפול תאי (באנגלית - cell therapy) הוא טיפול בו מוזרקים או מושתלים חומר סלולרי לחולה. החומר המוזרק לחולה הוא תאים בצורתם השלמה או רקמה. דוגמאות לתאים בהם נעשה שימוש בטיפול תאי – הזרקת תאים מזנכימליים לטיפול בסוכרת. ההגדרה לטיפול תאי על פי מנהל המזון והתרופות האמריקאי (FDA) מוצרי הטיפול הסלולרי כוללים אימונותרפיות סלולריות, חיסונים לסרטן וסוגים אחרים של תאים אוטולוגיים ואלוגניים כאחד לאינדיקציות טיפוליות, כולל תאי גזע המטופואטיים ותאי גזע מבוגרים ועובריים.
היסטוריית המחקר של הטיפול התאי

פיתוח הטיפול התאי משויך לפול נייהאנס (1882-1971) רופא משוודיה אשר אליו משויך פיתוח שיטת נייהאנס. בשנת 1931 פול נייהאנס ניסה לרפא חולה על ידי הזרקת "חומר" מעוברי פרה.
הנרייטה לאקס (1920-1951) אשר אובחנה בסרטן צוואר הרחם, וממנה נלקחו תאי HeLaבשנת 1951 הצליחו לגדל את HeLa קו התאים הסרטניים הראשון בו נעשה שימוש מחקרי מדעי, אשר מקורו בתאי סרטן צוואר הרחם שנלקחו מהנרייטה לאקס.
בשנת 1954 בוצעה השתלת האיברים הראשונה, האיבר המושתל היה כליות.
בשנת 1956 בוצעה השתלת מח העצם המוצלחת הראשונה שבוצעה בין אחים תאומים זהים על ידי ד"ר א. דונאל תומאס.לפני כן, מרבית החולים שעברו השתלת מח עצם לא שרדו יותר משבועיים לאחר ההשתלה.
וואקלב סבלסקי מבצע בשנת 1962 את העברת הגנים התורשתיים הראשונה המתועדת בתאי יונקים באמצעות פאגוציטים מסוג λ.
ז'וזה בארקר מבצע את הטיפול הראשון בתאי גזע אוטולוגיים כירורגיים בשנת1965.
בשנת 1968 הצליחה לראשונה השתלת מח עצם בטיפול בחולים עם מחלות כשל חיסונית ראשוניות קטלניות. השתלה זו נעשתה ממש לאחר שהתגלתה מערכת האנטיגנים לויקוציטיים אנושיים (HLA). צוותי הרופאים שביצעו את ההשתלות הובלו על ידי ד"ר פריץ באך וד"ר רוברט גוד.
בשנת 1972 הועברה האחריות על הרגולציה של תרופות ביולוגיות מארגון הבריאות העולמי (NIH) מנהל המזון והתרופות האמריקאי (FDA).
תאי גזע של העור שימשו לשחזור שכבות של האפידרמיס במעבדה, על מנת לשמש כשתלי עור לנפגעי כוויות קשות מאז שנות השבעים.
השתלת דם טבורי ראשונה בחולה עם אנמיה של פנקוני בוצעה בשנת 1988.
בשנת 1997 אושרה Carticel® התרופה הראשונה של תאי גזע אוטולוגיים שאושרה על ידי המנהל המזון והתרופות האמריקאי המטפלת בפגיעות סחוס במפרק הברך של מבוגרים.
בשנת 1999 הייתה השנה בה מגזין Sience הכריז על מחקר תאי הגזע כפריצת הדרך של השנה לאחר פרסום יותר מתריסר מאמרים על יכולותיהם של תאי גזע.
בשנת 2010 תאי גזע עובריים משמשים באופן טיפולי בבני אדם לראשונה, בניסוי שנערך על ידי Geron.
מנהל המזון והתרופות האמריקאי מאשר לשיווק את התרופה האלוגנאית התאית הראשונה בשנת 2011 עבור חולים עם הפרעות המשפיעות על המערכת ההמטופויטית. התרופה נקראת HEMACORD.
בשנת 2013 EMA מאשר את Provenge®, כחיסון לסרטן הפרוסטטה. החיסון מורכב מתאים דנדריטים, מוצר אוטולוגי שפותח על ידי Dendreom. בשנת 2015 הופסק האישור על ידי חברת Dendreom כנראה בעקבות היקפי מכירות נמוכים.
Holoclar הוא המוצר הראשון לטיפול בתאים שקיבל אישור שיווק באירופה (בפברואר 2015). הטיפול מיועד לנגעים וכוויות בקרנית. הטיפול מבוסס על אוסף של תאי גזע מהגפיים של המטופל, ואחריו התמיינות ex vivo לתאי אפיתל קרנית אשר לאחר מכן מושתלים מחדש.
סוגי טיפולים > אימונותרפיה סלולרית

אימונותרפיה סלולרית היא שיטת טיפול נגד מחלת הסרטן, אשר מסייעת למערכת החיסון של הגוף לזהות ולתקוף תאים סרטניים. טיפול אימונותרפי הוא חלק מקבוצת טיפולים הנקראים 'טיפול מכוונן לסרטן׳ (Targeted Therapy, או 'טיפול ממוקד מטרה' או 'ביולוגי') אשר עושה שימוש במערכת החיסון של המטופל/ת לצורך תקיפת תאי הגידול בצורה יעילה וטובה יותר. בניגוד לתרופות כימיות (כימותרפיה), הפועלות על כל תאי הגוף אשר מתחלקים בקצב מהיר, בין שהם ממאירים ובין שלא, תרופות אימונותרפיות פועלות על מולקולות ספציפיות בתא שקשורות למחלת הסרטן, דוגמת PD1 ו-CTLA4. אימונותרפיה היא גישה שונה לטיפול בסרטן, שאף נתפסת כשינוי פרדגימה עבור תחום הטיפולים לסרטן.
סוגי טיפולים > חיסונים נגד סרטן

דוגמאות לחיסונים אלו הוא חיסון לנגיף הפפילומה האנושי.
סוגי טיפולים > טיפולים אלוגניים

טיפול אלוגנאי הוא טיפול בו נלקחים תאים או רקמות מאדם אחד ואותם שותלים באדם אחר. במרבית טיפולים אלו יש לוודא כי ישנה התאמה בין התורם לבין המקבל. ההתאמה בין התורם למקבל נקראת גם התאמת רקמות ונקבעת על ידי אנטיגנים לויקוציטיים אנושיים (HLA).
סוגי טיפולים > טיפולים אוטולוגיים

טיפול אוטולוגי הוא טיפול בו נלקחים תאים או רקמה מאדם אחד ואותם שותלים באותו האדם ממנו הם נלקחו.
שלבי פיתוח ואישור תרופה תאית

פיתוח התרופה התאית מתחיל במעבדה, בניסויי צלחות הנקראים גם אין-ויטרו. מטרת ניסויים אלו הוא הוכחת היתכנות ראשונית (Proof of Concept) תוך ביצוע ניסויים שבכל פעם משנים פרמטר אחר עד הגעה לתנאים האופטימליים. בשלב הבא עוברים לניסויי אין ויוו בהם מוזרקים התאים לחיות כתלות במחלה (אינדיקציה) בה התרופה מיועדת לטפל. לאחר מכן עוברים לשלב הפרה-קליניקה בו מבוצעים ניסויים בחיות, אך התוצאות הללו מוגשות לרשויות הרגולטוריות בארצות בהן רוצים לבצע את הניסויים הקליניים ולשווק את התרופה.
לאחר מכן מתחילים את הניסוי הקליני בבני אדם המורכב מ-3 שלבים לעיתים 4 שלבים (פאזות). בכל אחת מהפאזות על החברה להוכיח באופן מובהק את מטרת הפאזה, לפי המטרות הבאות:
פאזה ראשונה - יש להוכיח כי התרופה בטוחה לשימוש ואינה מזיקה (safety)
פאזה שנייה - יש להוכיח את יעילות ובטיחות התרופה, דהיינו, לא רק שהתרופה אינה מזיקה, אלא בנוסף יש לה אפקט תרפויטי. במידה וקיימות תרופות נוספות בשוק, יש להוכיח כי התרופה יעילה יותר מהתרופות האחרות בשוק.
פאזה שלישית - מטרתה זהה לפאזה שנייה, אך היקף הניסוי גדול יותר - מספר החולים בהם יעשה הניסוי. בנוסף לכך, תהליך הייצור שלפיו יוצרה התרופה לפאזה שלישית הוא תהליך הייצור שיאושר לשיווק של התרופה. כל שינוי שיעשה בשלב זה או לאחר מכן צריך להיות מאושר על ידי הרשויות ויכול אף להחזיר את החברה אחורה. זאת אומרת, לחזור לניסויים של פאזה ראשונה או שנייה על מנת לוודא כי השינוי שבוצע בתהליך לא השפיע על יעילות ובטיחות התרופה.
פאזה רביעית - מטרתה לבדוק תופעות לוואי של התרופה שלא התגלו במהלך 3 הפאזות הראשונות. פאזה רביעית תבוצע במידה והרשויות הרגולטוריות מבקשות. ואינה מתקיימת עבור כל תרופה בהכרח.
התפתחות השוק

יחד עם הגילויים והתפתחות התחום במהלך השנים, כך גם גדלו מספר החברות בשוק זה. בגרף מטה ניתן לראות את הגידול במספר החברות שהתחילו ניסויים קליניים בכל שנה. מגמת הגידול בתחום צפויה להמשיך ולהעלות יחד עם התקדמות הגילויים והטכנולוגיות בהם משתמשים בטיפול התאי.
קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
ייצור

ייצור תרופות מסוג זה מתבצע בחדרים נקיים תחת תנאי ייצור נאותים. התרופה מכילה תאים חיים ולכן אינה יכולה לעבור תהליכי סטריליזציה סופיים כמו עיקור, סינון או הקרנה. עקב כך, כאשר מייצרים את התרופה משתמשים בטכניקות אספטיות על מנת לשמור על הסטריליות שלה.
הערות שוליים

↑  Center for Biologics Evaluation and Research, Cellular & Gene Therapy Products, FDA, ‏2019-07-01 (באנגלית)
↑  RegMedNet, Timeline: Development of cell therapy, RegMedNet, ‏2017-08-24 (באנגלית)
↑  Preston Davies, Significant Research Advances Enabled by HeLa Cells, Office of Science Policy (באנגלית)
↑  M. Hatzinger, M. Stastny, P. Grützmacher, M. Sohn, Die Geschichte der Nierentransplantation, Der Urologe 55, 2016-10, עמ' 1353–1359 doi: 10.1007/s00120-016-0205-3
↑  "The first bone marrow transplantation in 1956 changed cancer treatment". home.cancerresearch (באנגלית אמריקאית). 2014-12-07. נבדק ב-2020-02-02.
↑  Jacek J. Bigda, Patrycja Koszałka, Wacław Szybalski's contribution to immunotherapy: HGPRT mutation & HAT selection as first steps to gene therapy and hybrid techniques in mammalian cells, Gene 525, 2013-08, עמ' 158–161 doi: 10.1016/j.gene.2013.03.099
↑  TheBiography.us, TheBiography.us, Biography of José Ignacio Barraquer Moner (1916-1998), thebiography.us (באנגלית)
↑  Rebecca H Buckley, A historical review of bone marrow transplantation for immunodeficiencies, Journal of Allergy and Clinical Immunology 113, 2004-04, עמ' 793–800 doi: 10.1016/j.jaci.2004.01.764
↑  Office of the Commissioner, Center for Biologics Evaluation and Research History, FDA, 2019-12-20
↑  Cell therapy, Inserm - From science to health (באנגלית)
↑  Karen K. Ballen, Eliane Gluckman, Hal E. Broxmeyer, Umbilical cord blood transplantation: the first 25 years and beyond, Blood 122, 2013-07-25, עמ' 491–498 doi: 10.1182/blood-2013-02-453175
↑  Carticel Re-Implanation, Performance Orthopedics, ‏2013-10-08 (באנגלית)
↑  Gretchen VogelDec. 16, 1999, 7:00 Pm, Stem Cells Named Breakthrough of the Year, Science | AAAS, ‏1999-12-17 (באנגלית)
↑  Ulrich Martin, Therapeutic Application of Pluripotent Stem Cells: Challenges and Risks, Frontiers in Medicine 4, 2017-12-14 doi: 10.3389/fmed.2017.00229
↑  HemOnc Today, December 10, 2011, FDA approves first cord blood treatment, www.healio.com (באנגלית)
↑  [https://www.ema.europa.eu/en/documents/press-release/european-medicines-agency-recommends-approval-fourth-advanced-therapy-europe_en.pdf European Medicines Agency recommends approval of
fourth advanced therapy in Europe] (באנגלית)
↑  Anonymous, First stem-cell therapy recommended for approval in EU, European Medicines Agency, ‏2018-09-17 (באנגלית)
↑  אימונותרפיה, באתר האגודה למלחמה בסרטן
↑  Jennifer Couzin-Frankel, Cancer Immunotherapy, Science 342, 2013-12-20, עמ' 1432–1433 doi: 10.1126/science.342.6165.1432
↑  Stem Cell Treatments for Cancer, WebMD (באנגלית)
↑  Home - ClinicalTrials.gov, clinicaltrials.gov (באנגלית)
| --- | --- |
בקרת זהויות :  NLI: 987007284820905171  LCCN: sh85021700  NKC: ph560424
יואב אלשטיין

| --- | --- |

יואב אלשטיין
 לידה:  27 בנובמבר 1932 (בן 91) ירושלים, פלשתינה (א"י) 
 ענף מדעי:  ספרות
 מקום לימודים:  האוניברסיטה העברית בירושלים  אוניברסיטת קליפורניה בלוס אנג'לס  אוניברסיטת ניו יורק 
 מוסדות:  אוניברסיטת בר-אילן 
 
יואב אלשטיין (נולד ב-27 בנובמבר 1932) הוא פרופסור אמריטוס לספרות עברית באוניברסיטת בר-אילן, שעסק במחקר הסיפור החסידי, הוא ייסד את תחום התימטולוגיה של ספרות עם ישראל, שבמסגרתו נכתבו מחקרים רבים, והאנציקלופדיה של הסיפור היהודי, היא אחד ממפעליו. לפני צאתו לגמלאות התחיל לעסוק בתורת הבודהיזם במגמה ליצור דיאלוג בין יהדות ובודהיזם.
חייו ופועלו

נולד בירושלים, דור שלישי לילידי העיר. את לימודיו היסודיים והתיכוניים עשה ברמת גן ובתל אביב. בשנים 1950–1952 שירת בצה"ל בחיל הנח"ל. עוד בהיותו חייל פרסם שירים ראשונים ב "עתידות" בעריכת אשר ברש וב"גיליונות" בעריכת יצחק למדן. בשירו השתמש בשם העט 'א. יואב', ותחת שם זה יצאו שניים משיריו והשלישי 'מסות ע.' יצא בשמו המלא. עם שחרורו מצה"ל למד בישיבת "מרכז הרב" בירושלים, שהייתה בראשות הרב צבי יהודה קוק והרב דוד כהן ('הרב הנזיר') במשך חמש שנים (1953–1958) ובשנת תשט"ו כתב את כותרות המשנה לספר אורות התשובה במהדורה השלישית שהוציא הרב דרוקמן. לאחר שנה שבה עבד כמנהל בית ספר יסודי במושב מנוחה שבחבל לכיש החל את לימודיו באוניברסיטה העברית.
את לימודי התואר הראשון עשה באוניברסיטה העברית בירושלים (1960–1964) במחלקה לפילוסופיה יהודית וקבלה ובמחלקה לפילוסופיה כללית. בלימודיו לתואר הראשון זכה לשתי מלגות: מלגת לימודים מטעם האוניברסיטה העברית בהמלצת פרופ' גרשום שלום; מלגה מטעם שירות החילופין האקדמאי הגרמני (DAAD), שמימנה לימודי גרמנית במכון גתה, ברוטנבורג על הטאובר, גרמניה.
בשנים 1966–1967 למד באוניברסיטת ניו יורק וקיבל בשנת 1967 תואר שני M.A. את לימודי הדוקטורט עשה באוניברסיטת קליפורניה בלוס אנג'לס (UCLA) בספרות עברית, משם קבל תואר ד"ר בשנת 1974 על עבודתו: "סטרוקטורליזם בביקורת הספרות: מתודה ויישומה בשני סיפורים חסידיים מייצגים".
בשנים 1975–1978 עבד כמרצה בכיר לספרות עברית באוניברסיטת חיפה. משנת 1979 ועד שנת 2000 שימש כמרצה באוניברסיטת בר-אילן והגיע לדרגת פרופסור מן המניין, ופרש כפרופסור אמריטוס.
בשנת 1980 ייסד את מתודת המחקר 'תימטולוגיה של ספרות עם ישראל', ובמאמרו שהודפס ב'דברי הקונגרס העולמי למדעי היהדות' 10 (תש"ן-1990) הגיש במרוכז את עקרוני התימטולוגיה ומושגיה.
במשך כ-5 שנים שימש אלשטיין כבעל הקתדרה לחסידות ע"ש שניידרמן בפקולטה למדעי היהדות באוניברסיטת בר-אילן. באוקטובר 2000 פרש לגמלאות. גם בתקופת הגמלאות הדריך דוקטורנטים, עסק בעריכת האנציקלופדיה של הסיפור היהודי והרצה במחלקה לספרות משווה וביחידה ללימודים רב-תחומיים באוניברסיטת בר-אילן.
בשנת 1998 התוודע אלשטיין לתורת הבודהיזם, ומאז הוא מפתח את נושא הדיאלוג בין יהדות ובודהיזם, תוך מיקוד מיוחד בהשוואת הדינמיקה של התהליך הדתי במקורות הבודהיזם ובמקורות ישראל. בנושא זה שימש כמרצה במרכז הבינתחומי הרצליה ובמחלקה לספרות משווה באוניברסיטת בר-אילן. בקיץ 2008 הרצה בנושא "הסיפור החסידי – האם ניתן לקרוא אותו כ'קואן' זן-בודהיסטי?" באוניברסיטת טוקיו ובאוניברסיטת ריוקוקו (Ryokoku) בעיר קיוטו שביפן.
יואב אלשטיין נשוי לאמנית עדנה קונפינו-אלשטיין, והם מתגוררים ביהוד.
מחקריו > חקר הסיפור החסידי

מחקריו החלוציים של יואב אלשטיין בתחום הסיפור החסידי שראו אור משלהי שנות ה-60 ואילך מתייחדים ביישום תאורטי של כלים סטרוקטורליסטיים ופנומנולוגיים בניתוח סיפורים אלה, מה שאיפשר את תיאורן השיטתי של הפואטיקה החסידית והחווייה החסידית בתוך הקשרים רחבים יותר של חקר הספרות והתרבות. אחת מתרומותיו החשובות לחקר הסיפור החסידי היא יצירת קריטריונים ברורים להבחנת הז'אנר של הסיפור החסידי מז'אנרים סמוכים לו, תוך שימוש בכלים פואטיים, ולא רק סוציולוגיים והיסטוריים, כדרכם של קודמיו.